Mikið er ég ánægð að kögur er komið aftur í tísku . Eflaust eru ekki allir sammála mér en ég verð svo ánægð þegar ég get aftur notað flíkur sem ég hef ekki haft í mér að losa mig við . Í þessu tilviki er það svartur leðurjakki með kögri sem ég hef alltaf haft miklar mætur á . Reyndar var mér strítt í vinnunni þegar ég mætti í jakkanum , en þá vann ég sem blaðamaður . Ég var spurð hvort hesturinn minn væri bara fyrir utan að bíða eftir mér . Það er frábært að eiga vinnufélaga með húmorinn í lagi en enn betra að vera pínulítið á undan tískubylgjunum . Kögur er þó ekki einungis vinsælt á jökkum eða blússum í dag heldur eru mittisbeltin með hangandi kögri að koma sterkt inn . Þá ber einna mest á leðurbeltum sem eru notuð bæði við buxur og pils . Raunveruleikastjarnan Kylie Jenner sást á dögunum með slíkt belti um sig miðja en á því var sítt flagsandi kögur sem hún bar við svartan þröngan heilgalla með beru V-hálsmáli . Það er því ekki að undra að hún var valin ein best klædda stjarnan af Perez Hilton í vikunni . Ef þú ert hrifin af flíkum með kögri þá er að finna bæði jakka , veski , hálsmen , toppa og belti í þessum helstu erlendu netverslunum . Steldu stílnum , leitið og þér munuð finna ! Hún er líka mamma , á tvö dásamleg börn sem heita Alba Mist og Bastian Blær . Mottó : Kýldu á það !